Stakers intimideer selfs mediese personeel | Vuurslag
Stakers intimideer selfs mediese personeel	Augustus 20, 2010
stakende werkers wat aan die huidige staking van staatsamptenare deelneem het volgens berigte op Eyewitness News nie-stakende verpleegsters by hospitale in Johannesburg gedreig. Verpleegsters moes na skuiling vlug of self aan die betogings deelneem toe die betogers hospitale binnegestorm het. By een hospitaal het hulle selfs so ver gegaan om tot naby ‘n teater se ingang te marsjeer. Het die klomp dan nie eers respek vir dokters wat operasies moes uitvoer nie. Gaan kyk ook bietjie na die volgende Twitter mikrojoernaal van ‘n verpleegster wat die staking self ervaar het.
In verdere verwikkelinge word al hoe meer tradisioneel blanke skole bedreig. Selfs privaat skole bly nie gespaar nie. Die vakbonde se opruiers sê glo hulle wil nie hê dat net die armes deur die staking geraak moet word nie.
die Suid-Afrikaanse Onderwysersunie, ‘n vakbond wat tradisioneel Afrikaneronderwysers verteenwoordig het ook aangekondig dat hulle van Maandag af aan die staking sal deelneem. Ek wonder hoeveel van hulle lede sal gehoor gee aan die oproep tot staking? Ons mense het tradisioneel ‘n hoë werksetiek gehad.
Baie sterkte aan almal wat hulle bes gaan probeer om hulle werk na die beste van hulle vermoë te doen om die staatsdiens aan die gang te hou. Sterkte ook aan alle dokters, verpleegsters en ander mediese personeel sowel as ondersteuningspersoneel by hospitale wat julle werk as roeping ernstig opneem. Staan sterk en beskerm die lewens van ons weerlose pasiënte wat aan julle sorg toevertrou is. My gebede is met julle.
Sleutelwoordw:stakings	Kommentare af op Stakers intimideer selfs mediese personeel	« Die staking begin more.
Baie geluk Steve! »